open-index/open-wikipedia-markdown huggingface dataset:
Minna Hokkanen

**Minna Hannele Hokkanen** (s. 23. kesäkuuta 1964 Helsinki) on suomalainen näyttelijä. Hän on ollut kiinnitettynä Tampereen Työväen Teatteriin vuodesta 1988.

## Ura
Hokkanen opiskeli näyttelemistä vuodesta 1984 Teatterikorkeakoulussa ja valmistui teatteritaiteen maisteriksi vuonna 2007. Hänellä on ollut vuodesta 1988 kiinnitys Tampereen Työväen Teatteriin, jossa hänen rooleihinsa ovat lukeutuneet muun muassa 
*Irina *[[Kolme sisarta|Kolmessa sisaressa]]*, 
*Hulda *[[Juurakon Hulda]]ssa*, 
*Titania *[[Juhannusyön uni|Kesäyön unessa]],* *Heidi* [[Fundamentalisti (näytelmä)|Fundamentalistissa]]* ja 
*Kati Herukka Jouko Turkan näytelmässä *[[Rakkaita pettymyksiä rakkaudessa]].* 

Vuodesta 1998 hän on kuulunut myös tarinateatteriryhmä Tampereen Tarinateatteriin. 

Hokkanen on näytellyt myös elokuvissa ja televisiossa. Hän on muun muassa näytellyt Liisaa televisioelokuvassa *Onnellinen hääpäivä* (1993) ja Marika Launista televisiosarjassa *[[Taivaan tulet (televisiosarja)|Taivaan tulet]]*.

## Töitä
*Mirri-lehmä, Fedja-setä, 2013 
*Tri Diane Cassell, Harhaoppinen-komedia, 2013
*Isoäiti Sabine Hirmuinen, Pikku vampyyri, 2019

## Tunnustuksia
Vuonna 2004 Hokkanen ja monologinäytelmän *Miksi Saara nauroi?* muu työryhmä palkittiin NNKY:n tunnustuspalkinnolla ja vuonna 2005 hänet palkittiin Eino Salmelaisen säätiön palkinnolla.

## Yksityiselämä
Hokkanen ja hänen puolisonsa näyttelijä Auvo Vihro asuvat Pyynikillä. Heillä on kaksi lasta, vuonna 1991 syntynyt poika ja vuonna 1994 syntynyt tytär. 

## Lähteet

## Aiheesta muualla
*
*
David Nobbs

**David Nobbs** (13. maaliskuuta 1935 Petts Wood, Lontoo – 9. elokuuta 2015) oli brittiläinen televisiokäsikirjoittaja.

Nobbs teki käsikirjoituksia useisiin BBC:n komediasarjoihin, kuten *[[That Was the Week That Was]]*, *[[The Frost Report]]* ja *[[The Two Ronnies]]*. Omaan romaaninsa *The Fall and Rise of Reginald Perrin* pohjautuvan komediasarjan *[[Herra Perrinin uusi elämä]]* hän käsikirjoitti 1970-luvun puolessavälissä. Vuonna 2009 sarjasta alkoi uusi versio, tällä kertaa nimeltään *Reggie Perrin*, jota Nobbs oli myös mukana kirjoittamassa.

## Lähteet

## Aiheesta muualla
*
Emerald-luokka (korvetti)

**Emerald-luokka** oli Britannian kuninkaallisen laivaston potkurikorvettiluokka, jossa alusten perä ja laidat oli suojattu raudalla. Alusten runko oli valmistettu neljän tuuman teak-lankuista ja vedenalaiset osat oli peitetty kuparilevyillä. Alusten suunnittelija oli Nathaniel Barnaby.

## Suunnittelu
### Aseistus
Luokan alusten aseistukseksi suunniteltiin neljätoista tykkiä kuten edeltäneessä Amethyst-luokassa, mutta ainoastaan ensimmäisen *HMS Opalin* aseistus oli ensimmäiseen telakointiin saakka sellainen. Muut alukset varustettiin kahdellatoista tykillä. Tykeistä kymmenen sijoitettiin viisi kummallekin laidalla ja loput keulaan ja perään kumpaankin yksi.

Luokan aluksista *HMS Emerald* ja *HMS Tourmaline* aseistettiin vuosina 1882-1886  uudelleen neljällä kuuden tuuman sadan naulan tykillä sekä kahdeksalla viiden tuuman viidenkymmenen naulan tykillä. *HMS Garnet* aseistettiin uudelleen neljällätoista viiden tuuman 50 naulan tykillä, seitsemällä konekiväärillä sekä kahdella kevyemmällä tykillä.

### Propulsio
Kaikki alukset oli varustettu valmistuessaan täydellä takilalla (18250 neliöjalkaa) ja ne muutettiin parkeiksi 1880-luvulla. Kaikkiin aluksiin asennettiin korkeapainesylinteri, jonka jalkaisija oli 57 tuumaa sekä matalapainesylinteri, jonka halkaisija oli 90 tuumaa. Iskunpituus oli 33 tuumaa.

## Alukset

## Lähteet
*
*

### Viitteet
Sosiaalinen suorituseste

**Sosiaalinen suorituseste** tarkoittaa yksityishenkilön vaikeutta suoriutua maksuistaan tai veloistaan sen vuoksi, että hänen terveydentilassaan, perhesuhteissaan, asuntotilanteessaan tai työtilanteessaan on tapahtunut muutoksia. Käsitteestä on käytetty myös nimityksiä henkilökohtainen force majeure tai sosiaalinen force majeure.

Sosiaaliseen suoritusesteeseen vetoamalla voidaan pyrkiä lieventämään velalliseen kohdistuvia viivästysseuraamuksia tai kokonaan irtaantumaan pitkäaikaisista sopimussidonnaisuuksista. Useimmat asiaan liittyvät säädökset ovat kuluttaja-asioita. Esimerkiksi korkolain (633/1982) 11 pykälässä säädetään viivästyskoron sovittelusta tilanteissa, joissa velallinen on ilman omaa syytään joutunut maksuvaikeuksiin. Samantapainen on myös kuluttajansuojalain (38/1978) 7 luvun 16 pykälän säännös maksun viivästysseuraamuksista. Asiaan voidaan soveltaa myös yleisiä kohtuusäännöksiä, kuten oikeustoimilain (228/1929) 36 pykälää ja kuluttajansuojalain (38/1978) 4 luvun 1 pykälää.

## Lähteet
Antony Jay

**Antony Rupert Jay** (20. huhtikuuta 1930 – 21. elokuuta 2016) oli brittiläinen televisiokäsikirjoittaja ja kirjailija. Hän oli toisena käsikirjoittajana, yhdessä Jonathan Lynnin kanssa, BBC:n komediasarjassa *[[Kyllä, herra ministeri]]*, ja sen seuraajassa *Kyllä, herra pääministeri*.

Jay oli politiikan tuntija, ja hän toimi muun muassa puheenkirjoittajana ja BBC:n toimittajana. Yhteistyön komediakirjoittaja Jonathan Lynnin kanssa hän aloitti 1970-luvun puolessavälissä yrityskoulutuselokuvia tuottaneessa, John Cleesen perustamassa, Video Artsissa.

## Osittainen bibliografia

* The Complete Yes Minister: The Diaries of a Cabinet Minister by the Right Hon. James Hacker M. P. ()
* Corporation Man ()
* Effective Presentation ()
* Management and Machiavelli ()
* The New Oratory ()
* Oxford Dictionary of Political Quotations ()
* Elizabeth R : The Role of the Monarchy Today ()

## Lähteet

## Aiheesta muualla
*
Barracuda

**Barracuda** tai **barrakuda** voi tarkoittaa ainakin seuraavia:

* barrakudat, piikkimakrillikaloihin kuuluva trooppinen kalaheimo (*Sphyraenidae*) ja sen ainoa suku (*Sphyraena*)
** Barrakuda (*Sphyraena barracuda*), barrakudien heimoon kuuluva iso petokala
* San Jose Barracuda, yhdysvaltalainen jääkiekkoseura
* Vedenalainen Kerho Barracuda, nyk. *Urheilusukeltajat ry*, suomalainen sukellusseura
*”Barracuda”, Heart-yhtyeen singlekappale vuodelta 1977
*Plymouth Barracuda, Plymouthin automalli 1960–1970-luvuilta
*Barracuda AAV, yhdysvaltalainen drooniperhe
*Barracuda-M, yhdysvaltalainen risteilyohjussarja
*Barracuda, ranskalainen ydinsukellusveneluokka
*Fairey Barracuda, Britannian Kuninkaallisen laivaston torpedopommittaja toisessa maailmansodassa
*NRP Barracuda (S164) Portugalin laivaston vuonna 1964 vesille laskettu sukellusvene
*Seagate Barracuda, tietokoneiden kovalevymerkki
*Barracuda Point, niemenkärki Sipadanin saarella Malesiassa
*Randy Barracuda, suomalaisen muusikko Perttu Häkkisen (1979–2018) taiteilijanimi.

## Katso myös
* Baracuda, saksalainen yhtye.
Petrus Bång

**Petrus Bång** (1633–1696) toimi Viipurin hiippakunnan piispana 1681–1696. Tämä ruotsalaissyntyinen mies oli kotoisin Hälsinglandista ja hänet mainitaan 1600-luvun etevimmäksi virkansa hoitajaksi. Hän teki ulkomaanmatkoja ja oli suomen kielen taitoinen.

## Elämäkerta
Bång syntyi Norrbon pitäjässä, tuli ylioppilaaksi 1651 Upsalassa, jossa myös sai maisterin arvon sekä toimi jumaluusopin professorina. Kreivi Pietari Brahe kutsui hänet professoriksi Turkuun, kun piispa Johannes Terserus oli erotettu virastaan epäilyttävien opetustensa vuoksi. Turussa Bång hoiti toistakymmentä vuotta teologian professorin virkaa. Vuonna 1678 hänet kutsuttiin lyhyeksi aikaa Narvan superintendentiksi ja nimitettiin kohta sen jälkeen vuonna 1681 Viipurin piispaksi, missä virassa hän toimi kuolemaansa asti vuoteen 1696. Hän kirjoitti vuonna 1678 hallituksen käyttöön laajan muistion, jossa hän pohti suhtautumista ortodokseihin.

Viipurin piispana Bång suhtautui ortodokseihin eri tavalla kuin edeltäjänsä. Vaikka hän piti ortodoksista uskoa eksytyksenä, hän koetti osoittaa ortodokseille, ettei heidän uskonsa eronnut paljoa luterilaisuudesta. Hän ei hyväksynyt ortodoksien pakkokäännyttämistä. Bång halusi keskittyä erityisesti karjalaa ja suomea puhuviin ortodokseihin, joille kirkkoslaavi oli vierasta. Heidät piti saada käymään luterilaisissa kirkoissa. Bång totesi, että "synnistä he opettavat puhtaasti ja totuudenmukaisesti ja he puhuvat kauniisti Jumalan armosta ja Kristuksen armotyöstä. Yksin Kristusta he pitävät Vapahtajanaan... Monet uskonkappaleet ovat heille tuntemattomia, mutta mitään he eivät tietääkseni kiellä".

Bång perusti omilla varoillaan kaupunkiin kirjapainon, joka oli Suomessa toinen järjestyksessä. Hän edisti tarkastusmatkoillaan lukutaitoa seurakunnissa. Rautalammin seurakunnan vanhin säilynyt piispantarkastuspöytäkirja on vuodelta 1695. Siinä Petrus Bång totesi pitäjän miesten osaavan katekismusta "kauniisti ja puhtaasti" ulkoa. Sen sijaan vain muutamat seurakuntalaiset osasivat lukea. Bångin vaikutus tuntui myöhemmin erityisesti Käkisalmen läänissä.

Bång oli lukenut ja oppinut mies ja osasi myös suomea. Tosin hänen teoksensa Ruotsin kirkon historiasta (1675) on ajalle tyypillistä götismiä, jossa mahtipontiset kuvitelmat sotkeutuivat tosiasioiden kanssa. Niinpä hän toteaa, että Aatami toimi piispana Kälkestadissa Ruotsissa

Petrus Bång oli avioliitossa kahdesti. Hänen ensimmäinen vaimonsa Katarina Leijel kuoli 1675, minkä jälkeen Bång v. 1681 solmi uuden avioliiton Magdalena Schnackin kanssa. Hänen lapsistaan eli täysi-ikäiseksi vain ensimmäisestä avioliitosta syntynyt tytär Katarina, joka vajaat 18-vuotiaana vihittiin  vuonna 1688 avioliittoon vuonna 1691 aateloidun Carl Banckin kanssa.

## Lähteet
Ladun maja

**Ladun maja** on Suomen Ladun jäsenyhdistyksen, Jyväskylän Ladun ylläpitämä hiihtomaja Jyväskylän Taka-Keljossa Kolmisoppisen rannalla.

Maja-alue on suosittu ulkoilupaikka kautta vuoden. Alueella on hyviä ulkoilureittejä patikoijille ja maastopyöräilijöille kesäaikaan. Talvikaudella kaupunki ylläpitää laajaa latuverkostoa vapaan ja perinteisen hiihtotavan hiihtäjille. Osa näistä reiteistä on valaistu. Maja on talvella hiihtokaudella hiihtomajana viikonloppuisin ja hiihtolomien aikana. Muina aikoina Majaa käytetään kokous- ja koulutustilana yhdistyksen sisäisesti. Lisäksi sitä vuokrataan ulkopuolisille yhteisöille ja yksityishenkilöille. Majan lähituntumassa on pysäköintipaikkoja melko runsaasti. Kesällä on Kolmisoppisen rannassa uimaranta.

Jyväskylän Latu ylläpitää metsälatuja, joissa voi hiihtää perinteisellä tyylillä metsämaastoon avatuilla laduilla. Majalla on talvella mahdollisuus vuokrata suksia ja lumikenkiä. Huoltorakennuksessa on yhdistyksen jäsenillä mahdollisuus huoltaa suksia asianmukaisissa tiloissa. Laduilta on hiihtoyhteys myös Laajavuoren latuverkostoon (valaistu) sekä Muurameen. Yhdistyksellä on vuokrattuna 300&nbsp;m päässä varsinaisesta majasta Soppimaja, jota vuokrataan asiakkaille kesäaikaan eri pituisiksi ajoiksi. Majojen läheisyydessä on myös Kolmisoppisen laavu, jonne on viitoitus Ladun Majalta.  

Maja rakennettiin 1950-luvulla, ja sitä on useamman kerran laajennettu, viimeksi 1960-luvulla, jolloin hirret laajennusta varten lahjoitti Jyväskylän kaupunki.

## Aiheesta muualla
* Ladun majan aukioloajat
Suoritus

**Suoritus** tarkoittaa velallisen tekemää rahallista tai muuta varallisuusarvoista varojensiirtoa velkojalle, jolla on saamisoikeus tähän maksuun. 

Usein suorituksen synonyyminä käytetään nimitystä maksu. Yleiskielessä maksu tarkoittaa vain rahavelan suoritusta, mutta oikeudellisessa kielenkäytössä se tarkoittaa muunkinlaista velvoitteen täyttämistä. 

Oikea ja velvoitteen lakkauttava suoritus edellyttää: oikeaa suoritusajankohtaa, suorituksen oikeaa lajia ja määrää sekä oikeaa suorituksen vastaanottajaa.

Oikeustoimeen perustuvissa velkasuhteissa erotetaan päävelvoite ja päävelvoitteen suoritusta edistävä apuvelvoite. Suoritukset jaotellaan positiivisiin suorituksiin, jotka ovat jotakin toimintaa tai tekemistä, ja negatiivisiin suorituksiin, jotka ovat tekemättä jättämistä. Toinen jaottelutapa on jako kerta- ja kestosuorituksiin. Suoritus voi olla myös valinnan mukaan määräytyvä (valinnaisvelvoite), jolloin sopimuksen osapuoli tai ulkopuolinen taho voi valita sovituista vaihtoehdoista suoritustavan.

## Lähteet
Mustemaailma

**Mustemaailma** on Cornelia Funken kirjoittaman fantasiatrilogian viimeinen osa. Sarjan ensimmäinen osa on nimeltään Mustesydän ja toinen osa Musteloitsu. Trilogian ensimmäisestä osasta on tehty myös elokuva vuonna 2009.

## Juoni

Meggie ja hänen äitinsä Resa ja isänsä Mo elävät Mustesydän-kirjan maailmassa, ja tarina on punonut heidät tiukasti mukaansa. Se on antanut Molle Närrin, rosvojoukon johtajan vaarallisen roolin. Mustan prinssin rinnalla Närri taistelee julmia vallanpitäjiä vastaan, ja on jatkuvasti hengenvaarassa. Tarinankertoja Fenoglio on menettänyt taitonsa, ja valta muuttaa tarinan kulkua on nyt Orfeuksella, joka hyötyy enemmän julmien vallanpitäjien palvelemisesta. Mustesydämen maailma on kaunis ja maaginen, mutta täynnä ansoja, eikä kukaan voi tietää, mihin suuntaan tarina lopulta punoutuu.

## Aiheesta muualla
* Kirjasampo
* Risingshadow
Lynda Baron

**Lynda Baron** (oikealta nimeltään **Lilian Ridgway**; 24. maaliskuuta 1939 Urmston, Manchester – 5. maaliskuuta 2022) oli brittiläinen näyttelijä. Komediasarjassa *[[Aina auki]]* hän esitti hoitaja Gladys Emmanuelin roolin. Lisäksi hän näytteli muun muassa saippuasarja ''EastEndersissä''.

## Lähteet
David Wilhelm af Grubbens

**David Wilhelm af Grubbens** (17. heinäkuuta 1824 Lofö, Ruotsi – 6. maaliskuuta 1903 Tammela) oli ruotsalaissyntyinen insinööri joka saapui opettajaksi Mustialan maanviljelysopistoon. Hän opetti maanmittausta sekä toimi opiston navetan esimiehenä. Kirjallisessa tuotannossaan af Grubbens käytti nimimerkkejä *-bb-*, *D.W.*, *D.W.G.*, *Gbb* ja *Min-Penna*.

1860-luvulla af Grubbens osti Tammelan kirkonkylästä pienen maatilan jossa hän asui taloutta hoitaneen sisarensa Wilhelmina (Minna) Maria Elisabeth Chiewitzin kanssa. Minna Chiewitz oli arkkitehti Georg Theodor von Chiewitzin leski. Tilanpidon ohella af Grubbens kävi kävi kartoittamassa lähiseudun maatilojen uudisraivauksia. Hänellä oli myös arkkitehti von Chiewitzin suunnittelema pieni kesähuvila Lunkinjärven saaressa.

Af Grubbensin kirjalliseen tuotantoon kuului näytelmä ja kaksi runokokoelmaa.

## Teoksia
* *Katovuosien syistä, estämisestä ja helpoimmasta kärsimisestä*. Suomen talousseuran kirjaisia kansalle 4.   Turku 1870
* *En fiskarfärd i Tawastland. Lustspel i en akt med kupletter*.  Näytelmä, esitetty Mustialassa 25. maaliskuuta 1873
* *Min penna : några blad från en flerårig samling verser*, af D. W. G.  Helsingfors 1878
* *På fantasiens vingar : fortsättning af "Min penna"*, af D. W. G.   Helsingfors 1886

## Lähteet
* 

### Viitteet
Lapsen tähden (albumi)

**Lapsen tähden** on 25. joulukuuta 1993 järjestettyyn Lapsen tähden -konserttiin liittyvä 1993 valmistunut kokoelmalevy. Albumilla esiintyvät lapset ovat tuttuja vuoden 1992 ja edeltävien vuosien Tenavatähti-kilpailuista. 

## Kappaleet
# Ella Lahtinen – Lapsen tähden
# Johanna Virtanen – Lapsi kahden maan
# Henna-Riikka Ruotsalainen – Rokkenrolli-Olli
# Nadja Lindeman – Tyyliin aikuisten
# Maija Salon musiikkileikkikoulu – Tahtoisin, äiti, hevosen
# Stefan – Yksinäinen paimen *(Einsamer hirte)*
# Timo Turunen – Kuudenikäinen *(L'aveugle)*
# Nadja Lindeman – Päiväkirja
# Stefan – Leivonen *(Ciocãrlia)*
# Johanna Virtanen – Heikki breikki
# Henna-Riikka Ruotsalainen – Ystävyyden laulu
# Ella Lahtinen – Kallisarvoinen *(Du vet väl att du är värdeful)*

## Lähteet
Bos en lommer

**Bos en Lommer** () on kaupunginosa Amsterdamin läntisellä puolella, Alankomaissa. Alueella asuu reilut 30000 ihmistä ja sen pinta-ala on 2,71&nbsp;km². Bos en Lommeriin kuuluva Kolenkitbuurt kantaa kyseenalaista titteliä olemalla koko Alankomaiden huonoin lähiö asua ja elää hollantilaisen televisiokanavan RTL:n julkaiseman Top 40 ongelma-alueet -listan mukaan.

## Alueet ("buurten") Bos en Lommerissa
* Erasmusbuurt
* Gibraltarbuurt
* Gulden Winckelbuurt
* Kolenkitbuurt
* Landlustbuurt
* Robert Scottbuurt

Myös Sloterdijkin vanha kylä on osa Bos en Lommeria.

## Bos en Lommerin kaupunginosavaltuusto
Valtuusto koostuu 17 jäsenestä.
* PvdA, jota johtaa Erik de Groot
* GroenLinks, jota johtaa Wessel Breunesse
* VVD, jota johtaa Kartinie Martowirono 
* D66, jota johtaa Gerolf Bouwmeester

## Kulkuyhteydet

Bos en Lommeriin menevät niin bussit, raitiovaunut kuin myös metrokin. Raitiovaunulinjat 7, 12 ja 14 kulkevat kaupunginosan läpi. Metroasema kantaa nimeä Bos en Lommerweg/Vlugtlaan.

## Aiheesta muualla

*Viralliset kotisivut
Melonta kesäolympialaisissa 2000

**[[Kesäolympialaiset 2000|Vuoden 2000 kesäolympialaisten]] [[melonta]]** järjestettiin 17. syyskuuta &ndash; 1. lokakuuta 2000 Sydneyssä. Tapahtumia oli 16. Osanottajia oli 330 (249 miestä ja 81 naista) 47 eri maasta. Nuorin osanottaja oli Inna Osypenko-Radomska (18 vuotta ja 8 päivää) ja vanhin Jacob Haller (43 vuotta ja 49 päivää). Parhaiten pärjäsivät Saksa ja Unkari.

## Mitalistit
### Miehet
#### Ratamelonta

#### Koskimelonta

### Naiset
#### Ratamelonta

#### Koskimelonta

## Mitalitaulukko

## Lähteet
*Sport-Reference: Canoeing at the 2000 Sydney Summer Games
Anton Wilhelm Lindgren

**Anton Wilhelm Lindgren** (27. syyskuuta 1831 Tampere – 3. joulukuuta 1901 Kuopio) oli suomalainen oppikoulun lehtori, kirjailija, toimittaja ja kirjankustantaja. 

Lindgrenin vanhemmat olivat kirvesmies David Lindgren ja Maria Mattsdotter. Hän kävi Tampereen pedagogiota ja ala-alkeiskoulua valmistuen ylioppilaaksi 1850. Lindgren opiskeli jonkin aikaa Helsingin yliopiston teologisessa tiedekunnassa.

Lindgren oli Tampereen ala-alkeiskoulun vt. opettajana ja Pietarsaaren ala-alkeiskoulun opettajana 1853, Porin yläalkeiskoulun historian ja maantiedon kollegana vuodesta 1857 sekä Hämeenlinnan yläalkeiskoulun historian ja maantiedon kollegana vuodesta 1862. Hän jäi tästä toimesta lakkautuspalkalle 1879 ja toimi vielä senaatin suomen kielen apulaiskielenkääntäjänä 1881–1892.

Lindgren osti 1874 Gustaf Erik Eurénin (1818–1872) vuonna 1858 perustaman sanomalehti Hämäläisen sekä sitä painaneen kirjapainon. Hän oli myös Hämeenlinnassa ilmestyneen Hämäläisen päätoimittajana.

Anton Wilhelm Lindgren oli naimisissa vuodesta 1862 Amanda Wetterstenin (1837–1935) kanssa. Arkkitehti Armas Lindgren oli heidän poikansa.

## Teoksia
* *Keski-ajan historia : oppikirjan-koetus Suomen yli-alkeis-kouluja varten*. Eurén, Hämeenlinna 1864
* *Kuvaelmia Suomen maakunnista 1 : Satakunta*. Wilén, Turku 1864
* *Kuvaelmia Suomen maakunnista 5 : Hämeenmaa*. Wilén, Turku 1864
* *Kuvaelmia Suomen maakunnista 7 : Uusimaa*. Wilén, Turku 1866
* *Kertomuksia sodasta Venäjän ja Turkin välillä vv. 1877-78*, kirjoitellut A. W. L.  Hämäläinen, Hämeenlinna 1878
* *Asevelvollisuus Suomessa, lyhykäisesti ja yksinkertaisesti yhteiselle kansalle esitellyt A. W. L*. Hämäläinen, Hämeenlinna 1879, 2. painos 1880
* *Torpan tyttö : kuvauksia kansan elämästä. Edellinen osa*. Tekijä, Hämeenlinna 1884
* *Torpan tyttö : kuvauksia kansan elämästä. Jälkimmäinen osa*. Tekijä, Hämeenlinna 1885
* *Jutelmia ja runoelmia 1*. Tekijä, Hämeenlinna 1895
* *Klaara, tehtaan tyttö : jutelma*. Tekijä, Hämeenlinna 1896
* *Napoleon Bonaparte, sotilas ja valtias*. G. W. Edlund, Helsinki 1902

## Lähteet
* 
* 

### Viitteet

## Aiheesta muualla
* Hämeenlinnan Lydia: Hämeen historiaa – A. W. Lindgren 1864 kirjoittama kuvaus Hämeenmaasta, ilmestyi sarjassa Kuvaelemia Suomen maakunnista osa V
Årdalsfjorden

**Årdalsfjorden** on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Årdalin kunnan alueelle.

Keskeisimmät vuonon varrella sijaitsevat kylät ovat Naddvik, Seim ja Årdalstangen.

## Lähteet
Lustrafjorden

**Lustrafjorden** on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Lusterin kunnan alueelle.

Vuonon varrella sijaitsevia kyliä ovat mm. Solvorn, Nes, Luster, Skjolden sekä Gaupnefjorden-lahden päässä sijaitseva Gaupne.

## Lähteet
Aukusti Alhovuori

**Aukusti Alhovuori** (sukunimi aik. *Dahlberg*; 10. elokuuta 1863 Messukylä – 29. joulukuuta 1912 Tampere) oli suomalainen toimittaja. Hän toimi tamperelaisen Aamulehden toimitussihteerinä ja päätoimittajana 1900-luvun alussa.

Alhovuoren vanhemmat olivat sulattotyöläinen Emanuel Dahlberg ja Maria Kristina Laurén. Hän pääsi ylioppilaaksi Helsingin alkeisopistosta 1887 ja valmistui Helsingin yliopistosta filosofian kandidaatiksi 1892 ja maisteriksi 1894.

Alhovuori oli nuorena työssä tehtaassa ja hän suoritti ylioppilastutkinnon sekä valmistui maisteriksi vasta aikuisvuosinaan. Hän oli mukana 1890-luvulla Tampereen Työväenyhdistyksen toiminnassa. Alkuvaiheissa wrightiläistä suuntausta edustaneeseen yhdistykseen kuului sekä työntekijöiden että työnantajien edustajia ja se korosti erityisesti työväestön valistamisen ja koulutuksen tarvetta. 1890-luvun lopulla yhdistyksen linja radikalisoitui ja sosialismin vastustajana tunnettu Alhovuori erotettiin yhdistyksestä hänen arvosteltuaan työväenliikettä ja sen johtohenkilöitä kirjoituksissaan.

Alhovuori oli Aamulehden päätoimittajana 1905–1912. Hänen kaudellaan lehti otti käyttöön syyskuussa 1909 uuden kaksirataisen *Plauen*-rotaatiopainokoneen joka mahdollisti kaksiväripainannan. Aamulehteä voitiin uuden koneen ansiosta painaa jopa 16-sivuisena kun muut tamperelaiset sanomalehdet ilmestyivät edelleen nelisivuisina.

Toimittajan työn ohella Alhovuori toimi suomentajana.
__NOTOC__
## Toimituksia
* *Tampereen Suomalainen klubi 1891-1901 : kymmenvuotiskertoelma* ; juhlatilaisuutta varten syysk. 22 p:nä 1901 kokoili A. Dahlberg. Tampere 1901
* *Tampereen talouskoulu 1892-1902 : kymmenvuotiskertoelma* ; laatinut A. Dahlberg. Tampereen talouskouluyhdistys, Tampere 1902, näköispainos Tampere 1999

## Suomennoksia
* *Marianne-rouva* : romaani ;  kirj. Ernst Ahlgren ; suom. Auk. Dahlberg. Bergbom, Pori 1890
* Viktor Abraham Rydberg : *Viimeinen ateenalainen* ; suom. Auk. Dahlberg ; suomenn. korjannut O. E. Tudeer ; runot suom. Kaarlo Forsman. Otava 1891, 2. painos 1905
* Karl Immanuel Gröndahl : *Kotieläinten lääkäri : neuvoja, kuinka hevonen, nautaeläin, lammas, sika ja koira on kasvatettava, hoidettava ja ruokittava ja kuinka voidaan tuntea ja parantaa niissä ilmestyviä tavallisimpia tauteja : Rohlwes'in y. m. mukaan soviteltu* ; suom. A. Dahlberg. Olan, Tampere 1892
* Martin Lutherus : *Kirkko-postilla : vuotuisten sunnuntai- ja juhlapäiväin evankeliumitekstien selitys. 1 osa eli talvipuoli* ; saksasta suom. L. H. Durchman, A. Dahlberg. Toivonen, Tampere 1896
* Martin Lutherus : *Kirkko-postilla : vuotuisten sunnuntai- ja juhlapäiväin evankeliumitekstien selitys. 2 osa eli suvipuoli* ; saksasta suom. L. H. Durchman, A. Dahlberg. Toivonen, Tampere 1897
* Otto Funcke : *Kristuksen kuva Kristuksen seuraajissa eli totisen elämänilon tie* ; kolmannesta saksalaisesta painoksesta asianomaisella luvalla suomensi A. Dahlberg. O. Wennberg, Tampere 1901, lisäpainos Yrjö Weilin, Tampere 1904

## Lähteet
* 
* 

### Viitteet
Jaakko Nikkinen

**Jaakko Nikkinen** (1. lokakuuta 1884 Laihia – 7. marraskuuta 1946 Laihia) oli suomalainen maanviljelijä ja kirjailija. Hän kirjoitti myös nimellä *Jouko Nikkinen*.

Jaakko Nikkinen alkoi kirjailijaksi Santeri Alkion kehoituksesta. Nikkisen tuotantoon kuuluivat kertomuskokoelmat *Kotipellon kynnökseltä* ja *Nuori kuokkija* sekä romaanit *Leppirannan Lauri* ja *Ylenkatsotuita*. Kirjailijan työn lisäksi Nikkinen toimi nuorisoseuraliikkeessä, hoiti erinäisiä kunnallisia luottamustehtäviä, esiintyi puhujana ja hoiti pientä maatilaansa. Nikkinen julkaisi myös suuren joukon kertoelmia ja muita kirjoituksia aikakauslehdissä, etenkin Pyrkijässä, sekä Ilkassa.

## Teoksia
* *Kotipellon kynnökseltä* : kertomuksia.  WSOY 1911   (nimellä *Jouko Nikkinen*)
* *Leppirannan Lauri* : romaani.   WSOY 1916, 2. painos 1919
* *Maanraivaajia*, kansalaiselämäkertoja osa 1, toimittanut Jaakko Nikkinen. Suomen nuorison liiton kirjasto n:o 4.    Edistysseurojen Kustannus Oy, Helsinki 1920
* *Ylenkatsotuita*.   Edistysseurojen Kustannus Oy, Helsinki 1922
* *Nuori kuokkija ynnä muita novelleja*.  WSOY 1927

## Lähteet
* 

## Viitteet

## Aiheesta muualla
* Vapaasti ladattavia Jaakko Nikkisen e-kirjoja Projekti Lönnrotilta ja Project Gutenbergiltä. 
*Ilkka-lehdessä v.1921 julkaistu muistelmasarja Laihian Äijä-komppanian mukana v. 1918
* Jaakko Nikkistä tapaamassa, Vaasa, 01.10.1934, nro 227, s. 2, Kansalliskirjaston digitaaliset aineistot
Huumetsaari

**Huumetsaariksi** () kutsutaan epävirallisesti Yhdysvaltain hallinnon virkamiestä, joka johtaa maan huumausainepolitiikkaa. Huumetsaari on **presidentin huumausainepoliittinen neuvonantaja** ja vuodesta 1988 **Kansallisen huumausaineiden sääntelyviraston johtaja** (Office of National Drug Control Policy). Huumausainepoliittisen neuvonantajan virka perustettiin vuonna 1982. Senaattori Joe Biden tiedotti asiasta lehdistölle sanoen: "Senaatti on päättänyt äänin 62-34 perustaa "huumetsaarin" viran, jonka haltija on vastuussa USA:n huumepolitiikasta." Obaman huumetsaari Gil Kerlikowske on ilmoittanut, että USA:n liittovaltio aikoo lopettaa "huumeiden vastaisen sodan" politiikan.

## Huumetsaarit tähän mennessä
### Nixon ja Ford
* Jerome Jaffe
* Myles Ambrose
* Robert Dupont

### Carter
* Peter G. Bourne
* Mathea Falco

### Reagan
* Carlton Turner
* Ian McDonald

### Bush vanhempi
* William Bennett
* Bob Martinez

### Clinton
* Lee P. Brown
* Barry McCaffrey

### Bush nuorempi
* John P. Walters

### Obama
* Gil Kerlikowske

## Lähteet
Arnafjorden

**Arnafjorden** on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Vikin kunnan alueelle. Vuono haarautuu etelässä kahdeksi lahdeksi, Indrefjordeniksi ja Framfjordeniksi.

Keskeisimmät vuonon varrella sijaitsevat kylät ovat Arnafjord ja Framfjord.

## Lähteet
Høyangsfjorden

**Høyangsfjorden** on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle.

Vuonon pohjoispäädyssä sijaitsee Høyangerin kylä.

## Lähteet
Vihtori Simonen

**Vihtori Simonen** (3. marraskuuta 1882 Iitti – 18. toukokuuta 1951 Helsinki) oli suomalainen toimittaja ja kirjailija, joka käytti myös nimimerkkejä *Vihtori Auer* ja *Valkoinen Neekeri*.

## Elämä ja ura
Simonen oli *[[Etelä-Suomi (sanomalehti)|Etelä-Suomi]]*-lehden toimittajana vuosina 1903–1909, *[[Mikkelin Sanomat|Mikkelin Sanomien]]* päätoimittajana vuosina 1906–1911 ja 1913–1921 sekä *[[Kouvolan Sanomat|Kouvolan Sanomien]]* päätoimittajana ja Kouvolan Sanomalehti Oy:n toimitusjohtajana vuosina 1921–1929. Vuonna 1929 Simonen muutti Helsinkiin ja ryhtyi vapaaksi toimittajaksi. Hän toimi eräiden maaseutulehtien Helsingin kirjeenvaihtajana ja kirjoitti pakinoita suojeluskuntien *[[Hakkapeliitta (lehti)|Hakkapeliitta]]*-lehteen. 

Simonen toimi Suomalaisen puolueen puoluesihteerinä vuosina 1911–1912 ja kuului Mikkelissä suomalaisen puolueen ja myöhemmin kokoomuspuolueen piiritoimikuntaan. Hän oli myös Suomalaisen Järjestön johdossa ja tuli maakunnassa tunnetuksi etevänä puhujana.

Simonen oli Mikkelin kaupunginvaltuuston jäsenenä vuosina 1917–1920. Suomen sisällissodan aikana hän valkoisten tiedostustoimiston johtajana.

Vihtori Simosen lapsia olivat toimittaja Salama Hirvonen ja toimittaja Seppo Simonen.

## Teoksia
Nimimerkillä *Valkoinen Neekeri*:
* *Mikkelin läänin kalenteri 1910*.   Helsingin kustannus-o.y. Helsinki 1910
* *Musta varjo katoaa : 1-näytöksinen suojeluskunta-aiheinen näytelmä*. Iltamaohjelmistoa 22.   Hakkapeliitta, Helsinki 1934
Nimimerkillä *Vihtori Auer*:
* *Sortunut*.  Boman & Karlsson, Hämeenlinna 1902
* *Matkailijan lauluja*.   Boman & Karlsson, Hämeenlinna 1903
* *Purjeettomassa purressa* : kuvaus.   Boman & Karlsson, Hämeenlinna 1903
* Marianne Lundegård-Hagberg: *Haaveilua*.   Vihtori Simonen, Kotka 1905 (suomentajana)

## Toimitustöitä
* *Puolesta Savon ja syntymämaan : muistelmia ja kuvia vapaustaistelusta* ; toimittaneet K. I. Karttunen, Antti Valve, Vihtori Simonen. Mikkeli 1919

## Lähteet
* 

### Viitteet

## Aiheesta muualla
* Vihtori Simonen : Kolmekymmentä kuukautta Damokleen miekan alla, Hakkapeliitta, 04.12.1934, nro 49, s. 6, Kansalliskirjaston digitaaliset aineistot
Lauri Kemiläinen

**Lauri August Kemiläinen** (6. syyskuuta 1886 Kuopion maalaiskunta – 4. lokakuuta 1946 Kuopio) oli suomalainen opettaja, runoilija ja kääntäjä.

Kemiläisen vanhemmat olivat suntio Juho Vilho Kemiläinen ja Anna Loviisa Hyvärinen. Hän pääsi ylioppilaaksi Kuopion lyseosta 1905 ja valmistui Helsingin yliopistosta filosofian kandidaatiksi 1911 ja maisteriksi 1919.

Kemiläinen toimi Pietarin suomalaisen yhteiskoulun opettajana ja sittemmin hän oli Keski-Suomen kansanopiston johtajana ja Kuusankosken, Karkkilan ja Mäntän työväenopistojen opettajana.

Kemiläinen suomensi muun muassa Aleksandr Puškinin runoromaanin Jevgeni Onegin, Tito Collianderin teoksen *Ilja Repin, ukrainalainen taiteilija*, Maksim Gorkin *Valittuja novelleja ja runoja* sekä Dagmar Edqvistin romaanin *Kohtalokas tapaus* ja Gina Kausin kirjan Katariina Suuresta.

## Runokokoelmat
* *Keväiset puistot*, runoja. WSOY 1912
* *Ohratulet*, runoja. Tekijä, Kangasala 1932
* *Etäinen rauha*, runoja.  WSOY 1943

## Lähteet
* Pohjoissavolaisen kaunokirjallisuuden bibliografia: Lauri Kemiläinen 
* Ylioppilasmatrikkeli 1905
Suursarjan kausi 1941

**Pesäpallon SM-sarjaa 1941** ei pelattu loppuun asti. Sota keskeytti sarjatoiminnan kesäkuussa.

## Suursarjakarsinta

Helsingin NMKY - Etelä-Saimaan Kisa  4-13

ESK selvisi tämän ainoan kerran mestaruussarjaan ja siinäkin sen meriitit jäivät neljän ottelun mittaiseksi, kun sota häiritsi urheilutoimintaa. Seura on tunnettu myöhemmin Lauritsalan Kisana.
Helsingin NMKY ei ole koskaan selviytynyt tämän lähemmäksi SM-sarjaa.

## Suursarja

Tasaisena alkanut sarja keskeytyi Suomen  ja Neuvostoliiton välisten sotatoimien alkaessa kesäkuussa. Viimeiset pelit pelattiin 15.6. eikä mestaruutta voitu ratkaista.

## Ansiomerkit

## Katso myös

* http://www.pesaysit.fi/download.php?taulu=viipurikohdeali&id=22

## Lähteet
* Pesäpalloliiton toimintakertomus 1941
* ottelupöytäkirjat
* http://kotisivukone.fi/files/vessix.kotisivukone.com/Pesis/1941/img_2651.jpg
* http://www.mrasilainen.com/sarjat/1941/1941.htm
Mahmud I

**Mahmud I** (2. elokuuta 1696 – 13. joulukuuta 1754) oli Osmanien valtakunnan sulttaani 1730–1754. Hän syntyi Istanbulissa sulttaani Mustafa II:n ja Valide Sultan Salihan pojaksi. Hän varttui isoäitinsä Gülnûşin huomassa ja opiskeli mm. historiaa, kirjallisuutta, runoutta ja musiikkia.

Mahmud nousi Osmanien valtakunnan valtaistuimelle 35 vuoden iässä 1. marraskuuta 1730 ja kokosi hallintonsa virkamiehistä, jotka edustivat hänen omaa sukupolveaan. Hän oli luonteeltaan hyväntahtoinen, päättäväinen, armelias ja kärsivällinen. Hallitsijana hän kiinnitti paljon huomiota kansan hyvinvointiin ja välttyi siten toistamasta isänsä ja enonsa Ahmed III:n tekemiä virheitä. Mahmudin valtakaudella osmanit sotivat Itävallan ja Venäjän kanssa. Sodat päättäneiden rauhansopimusten seurauksena Turkki sai Belgradin takaisin Itävallalta ja Venäjä joutui käymään kauppaa Mustallamerellä osmanien laivoilla.
Mahmudin aikakaudella hovin sisällä ryhdyttiin käymään valtataistelua ja virkamisten korruptio lisääntyi.

Mahmud sairasteli paljon viimeisen kahden elinvuotensa aikana ja kuoli 59 vuoden iässä 1754. Hänet haudattiin Mustafa II:n hautaan Yenin moskeijassa Istanbulissa.

## Katso myös
* Venäjän–Turkin sota (1735–1739)
* Belgradin rauha
* Nissan rauha

## Lähteet
* 
* 

### Viitteet
Rob Wright (muusikko)

**Rob Wright** (s. 11. maaliskuuta 1954 Montreal, Québec, Kanada) on parhaiten tunnettu punk rock -yhtye NoMeansNon laulajana, basistina ja lauluntekijänä. Hän myös soittaa bassokitaraa pop-punk-yhtyeessä The Hanson Brothers ja esiintyy soolona (bassokitara, laulu) nimellä Mr.Wrong. Hän asuu nykyisin Vancouverissa. 

Hän perusti yhtyeen NoMeansNo veljensä John Wrightin kanssa vuonna 1979. Molemmat soittavat myös yhtyeessä The Hanson Brothers yhdessä nykyisen NoMeansNo-kitaristi Tom Hollistonin kanssa. Mr.Wrongina esiintyessään hän soittaa bassoa ja laulaa papin kaapuun pukeutuneena ilman muuta säestystä. Hän on myös esiintynyt Ford Pierin, Itchin ja progressiivisen instrumentaaliyhtye Removalin levytyksillä (viimeksi mainitussa Mr.Wrong-hahmollaan). 70-luvun lopulla ja 80-luvun alussa hän ajautui myös musiikkituotannon pariin, ja äänitti ja/tai tuotti useiden paikallisten (Brittiläinen Kolumbia) punkyhtyeiden levytyksiä, tunnetuimpana ryhmänä näistä ehkä *Neos*.  

Wrightilla on oma, selkeästi tunnistettava bassokitaransoittotekniikkansa, joka sisältää elementtejä joita yleensä on totuttu kuulemaan sähkökitarasta. Yleensä hän käyttää Fender Precision Bass -bassokitaraa. Käyttämiinsä vahvistimiin hän on saanut innoituksensa Motörhead-yhtyeen Lemmy Kilmisteriltä ja käyttää Marshallin "solid state"-vahvistinta Marshallin 4x10 kitarakaiuttimen kanssa. Muiksi vaikutteikseen hän on maininnut muun muassa jazz-basistit Jimmy Blantonin ja Paul Chambersin. Wright on korkealle arvostettu muiden basistien keskuudessa, ja häntä on ylistänyt muun muassa The Minutemenin Mike Watt.

Rob Wright on myös yksi levy-yhtiö *Wrong Records*in omistajista.

## Lähteet
Roxy Beaudro

**Roxy (Rocque) Francis Beaudro** (29. helmikuuta 1884 – 10. helmikuuta 1960) oli yhdysvaltalainen jääkiekkoilija, joka pelasi laitahyökkääjänä. Beaudro voitti Stanley Cupin vuonna 1907 Kenora Thistlesissä.

## Ura

Beaudro syntyi Yhdysvalloissa Minnesotan osavaltion Red Lake Fallsissa. 1890-luvun alussa hän muutti Kanadaan, Ontarion Rat Portageen. Nuorena hän kiinnostui jääkiekosta ja liittyi vuonna 1896 paikalliseen juniorijoukkueeseen yhdessä tulevien Hall Of Fame -jäsenten Tommy Phillipsin, Si Griffisin, Billy McGimsien ja Tom Hooperin kanssa. 

Beaudro pelasi Kenora Thistlesin edeltäjä Rat Portage Thistlesissä vuodet 1896–1907, pelaten tuona aikana viidesti Stanley Cupista vuosina 1903, 1905 ja kolmesti vuonna 1907. Vuonna 1907 Beaudro lopetti uransa mutta palasi yhdeksän vuoden tauon jälkeen pelaten kahdeksan ottelua puolustajana National Hockey Associationin Toronto 228th Battalionissa ennen liittymistään Yhdysvaltojen armeijaan ensimmäisessä maailmansodassa. Beaudro kuoli Ontarion Barriessa 10. helmikuuta 1960.

Beaudro teki ratkaisumaalin toisessa Stanley Cup -ottelussa tammikuussa 1907 Montreal Wanderersia vastaan.

## Lähteet
*Roxy Beaudron elämäkertomus
Jang Jin-young

**Jang Jin-young** (; 14. kesäkuuta 1974 – 1. syyskuuta 2009) oli eteläkorealainen näyttelijä. Hän aloitti uransa mallina ja osallistui 1990-luvun alussa Miss Korea -kilpailuun. Hän teki elokuvadebyyttinsä vuonna 1998. Hän sai parhaan naispääosan esittäjän Blue Dragon -palkinnon kahdesti: ensin vuonna 2001 elokuvasta *[[Sorum]]*, sitten vuonna 2003 elokuvasta *[[Singles (vuoden 2003 elokuva)|Singles]]*. Muita rooleja hänellä oli muiden muassa elokuvissa *[[Over the Rainbow (elokuva)|Over the Rainbow]]* (2002) ja *[[Scent of Chrysanthemums]]* (2003).

Jang Jin-youngilla todettiin syyskuussa 2008 vatsasyöpä, johon hän kuoli vain 35-vuotiaana.

## Lähteet

## Aiheesta muualla
*
NBA-kausi 1982–1983

**NBA-kausi 1982–1983** oli NBA-liigan 37. kausi. Runkosarja käynnistyi 29. lokakuuta 1982 ja päättyi 17. huhtikuuta 1983. 31. toukokuuta loppuneiden pudotuspelien päätteeksi mestaruuden voitti Philadelphia 76ers kaadettuaan Los Angeles Lakersin finaalisarjassa puhtaasti otteluvoitoin 4–0.

## Tapahtumia

*  pelattiin Inglewoodissa. Idän joukkue voitti ottelun lukemin 132–123 ja sen parhaana pelaajana palkittiin Philadelphia 76ersin Julius Erving.
* Tämä kausi oli viimeinen, jona Larry O'Brien toimi komissaarina. O'Brienin pitkän pestin kunniaksi NBA nimesi mestaruuspalkinnon hänen mukaansa.
* Philadelphia 76ers voitti pudotuspeleissä 12 ottelua ja hävisi vain yhden. Kyseinen voittoprosentti oli liigan ennätys, jonka rikkoi Los Angeles Lakers vuonna 2001.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Moses Malone, Philadelphia 76ers
* **Vuoden tulokas:** Terry Cummings, San Diego Clippers
* **Vuoden puolustuspelaaja:** Sidney Moncrief, Milwaukee Bucks
* **Paras kuudes pelaaja:** Bobby Jones, Philadelphia 76ers
* **Vuoden valmentaja:** Don Nelson, Milwaukee Bucks
* **Finaalien MVP:** Moses Malone, Philadelphia 76ers

## Aiheesta muualla
Michel Tabachnik

**Michel Tabachnik** (s. 10. marraskuuta 1942) on sveitsiläinen kapellimestari ja säveltäjä. Hän opiskeli pianonsoittoa, sävellystä ja orkesterinjohtoa kotikaupungissaan Genevessä. Hän on pitkän uransa aikana johtanut useita orkestereita ja työskennellyt myös oopperataloissa. Säveltäjänä hän on julkaissut omia teoksiaan 1960-luvulta lähtien.

Tabachnik on julkaissut romaanin *Il était une fois un enfant* (1999).

## Auringon temppeli
Kuusitoista Auringon temppeli -kultin jäsentä kuoli Ranskan Vercorsissa joulukuussa 1995. Tabachnikia alettiin tutkia tapauksen johdosta vuonna 1996. Hän myönsikin olleensa yhteyksissä kulttiin, mutta kertoi, ettei tiennyt mitään kuolemista.

Tabachnikia vastaan nostettiin kuitenkin syyte, sillä syyttäjät uskoivat, että Tabachnik oli ollut johtavassa asemassa Auringon temppelissä. He vaativat Tabachnikille viiden vuoden tuomiota yllytyksestä kuolemiin, joiden liikkeen jäsenet uskoivat johtavan uuteen syntymään Siriuksella. Myös Jean-François Mayer, joka osallistui tutkimuksiin asiantuntijana, piti Tabachnikin asemaa kultissa korkeana. Hän ei kuitenkaan liittänyt Tabachnikia surmiin, vaan katsoi, että niiden takana oli Joseph di Mambro, joka itse kuoli kultti-itsemurhien yhteydessä vanhana ja sairaana.

Tabachnik vapautettiin syytteistä, ja päätös pysyi myöhemmin myös ylemmässä oikeusasteessa.

## Lähteet

## Aiheesta muualla
* Viralliset sivut  ,
Kristian Thulesen Dahl

**Kristian Thulesen Dahl** (s. 30. heinäkuuta 1969) on tanskalainen poliitikko. Hän on ollut kansanedustaja kansankäräjillä vuodesta 1994. Vuosina 1994–1995 hän edusti Tanskan edistyspuoluetta, mutta irtautui puolueesta ja oli perustamassa Tanskan kansanpuoluetta, jonka riveissä on sittemmin pysynyt. 

Tanskalainen *[[Arena]]*-lehti valitsi Dahlin maansa vaikutusvaltaisimmaksi alle 40-vuotiaaksi poliitikoksi vuonna 2009. Koulutukseltaan hän on liiketalouden ja kauppalain maisteri Aalborgin yliopistosta. Dahl suoritti asepalveluksen tykistössä Skivessä vuosina 1988-89, ja on sotilasarvoltaan reservin korpraali ().

## Lähteet
Suursarja

**Suursarja** oli Suomen pesäpallon korkein sarjataso vuosina 1931–1941. Suursarja perustettiin A-sarja nimellä yhdessä B-sarjan kanssa korvaamaan Suomi-sarjan. Suursarja lopetettiin vuonna 1941 jatkosodan alettua. Sarjan korvasi Sotasarja. Suursarjassa pelasi yhteensä 30 eri seuraa. Näistä kuusi voitti sarjan mestaruuden: Kuusankosken Veto (3), Helsingin Pallonlyöjät (2), Lahden Mailaveikot (2), Haminan Palloilijat (1), Hämeenlinnan Pallokerho (1), Riihimäen Pallonlyöjät (1).

## Historia

Suursarja perustettiin vuonna 1931 korvaamaan vuonna 1930 perustetun Suomi-sarjan. Sarjaan osallistui seitsemän joukkuetta ensimmäisellä kaudella. Kausi koostui yksinkertaisesta sarjasta. Joukkueet sarjaan valittiin keväällä pidettyjen karsintojen perusteella. Sarjan alkuperäinen nimi oli A-sarja, mutta jo loppukaudesta 1931 alettiin Suursarja nimitystä käyttämään. Suursarjan alapuolelle perustettiin samalla B-sarja, josta käytettiin nimitystä Valtakunnansarja.

Lokakuussa 1931 Pasi Harvela esitti muutosta sarjajärjestelmään. Harvela ehdotti sarjan jakamista kahteen neljän joukkueen lohkoon. Syynä jakoon oli pitkien pelimatkojen taloudellinen rasitus. Kaudella 1932 runkosarja pelattiin Harvelan esityksen mukaan. Runkosarjassa pelattiin neljän joukkueen kaksinkertainen sarja. Runkosarjan jälkeen Suomenmestaruus päätettiin lohkojen voittajien kesken. Lohkot jaettiin maantieteellisesti itä- ja länsilohkoon. Näiden lohkojakojen perusteella jaettiin myös Itä–Länsi-ottelun maantieteellinen jako.

Kumpaakin lohkoa täydennettiin kahdella joukkueella kaudeksi 1934. Täydennys tehtiin pelaamalla karsinnat ennen kauden alkua. Lohkoista putoavien joukkueiden määrä nostettiin samalla yhdestä joukkueesta lohkoa kohden kahteen.

Vuonna 1938 Suursarjan ja Valtakunnansarjan väliin perustettiin Välisarja. Suur- ja Valtakunnansarjojen tapaan sarja jaettiin itä- ja länsilohkoihin. Kummassakin lohkossa pelasi seitsemän joukkuetta ja lohkojen kaksi parasta nousi Suursarjaan. Sarja luotiin joukkueiden määrän ja laadun noustessa.

Suursarjan kausi 1941 keskeytyi jatkosodan vuoksi. Viimeisen kierroksen ottelut pelattiin 15. kesäkuuta. Kaudeksi 1942 sarja vaihtoi nimeään Sotasarjaksi.

## Tilastot ja luettelot
### Mestarit

#### Kausittain

* 1931: Lahden Mailaveikot
* 1932: Lahden Mailaveikot
* 1933: Riihimäen Pallonlyöjät
* 1934: Helsingin Pallonlyöjät
* 1935: Kuusankosken Veto
* 1936: Hämeenlinnan Pallokerho
* 1937: Kuusankosken Veto
* 1938: Helsingin Pallonlyöjät
* 1939: Haminan Palloilijat
* 1940: Kuusankosken Veto
* 1941: sarja keskeytyi sodan takia.

#### Joukkueittain

### Maratontaulukko

## Lähteet
*  
*  
*  
*  
### Viiteet
Finnafjorden

**Finnafjorden** on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Vikin kunnan alueelle.

Vuono on melko eristynyt eikä sen varrella sijaitse teitä tai kyliä.

## Lähteet
Ikjefjorden

**Ikjefjorden** on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle.

Vuonon varrella sijaitsevat mm. Øystrebøn ja Ikjenin kylät.

## Lähteet
Pyhimysten ja mielipuolten kaupunki

**Pyhimysten ja mielipuolten kaupunki** () on yhdysvaltalaisen Jeff VanderMeerin alun perin vuonna 2001 ilmestynyt fantasiakirja. Teos sisältää muun muassa pitkän novellin ”Martin Laken muodonmuutos”, joka palkittiin vuonna 2000 World Fantasy Awardilla. 

Teoksesta on julkaistu erilaisia sisällöltään jonkin verran vaihtelevia laitoksia. Suomeksi teos on ilmestynyt vuonna 2006 Loki-Kirjojen kustantamana ja 2025 Osuuskumman kustantamana. Suomennos on valikoima alkuperäisteoksen tarinoista. Alkuteoksen ensimmäiseen painokseen sisältyi myös mm. pitkä novelli ”Dradin, in Love”, mutta sitä ei ehditty kääntää kirjailijan Finnconin vierailun alla ilmestyneeseen suomennokseen 2006. Teokseen sisältyvät novellit "Vaihtokauppa" ja "Kuningaskalmari: Suppea tutkielma, kirjoittanut Frederick Madnok" on julkaistu Tähtivaeltaja-lehden liitteinä. 2025 julkaistussa uudistetussa laitoksessa ovat mukana myös novellit "Kuningaskalmari: Suppea tutkielma, kirjoittanut Frederick Madnok" sekä ”Dradin, in Love”.

Suomennos voitti ensimmäisen vuoden parhaalle käännösfantasialle jaettavan Tähtifantasia-palkinnon vuonna 2007. Raadin mukaan VanderMeer ”on onnistunut luomaan teoksessaan mosaiikkimaisen runsaan rinnakkaistodellisuuden” ja kirja ”on kaunokirjallisesti merkittävä, fantasiaa lajityyppinä uudistava teos”. 

## Tausta
”Martin Laken muodonmuutosta” varten VanderMeer tutki Marc Chagallin, Max Ernstin ja Salvador Dalín maalauksia ja kirjoja taidekritiikistä. Hän käytti myös hyväkseen muistojaan taiteilijaäitinsä ateljeesta ja omasta nuoruudestaan. Väkivallan kuvaamista varten hän tutki kohtauksia muun muassa Ian McEwanin romaanista *Viaton*.

## Lähteet

## Aiheesta muualla
* Dradin, in Love. 
* William Thompson: City of Saints and Madmen . The SF Site 2001. 
* Jeffrey Ford: An Interview with Jeff VanderMeer. Infinity plus 26.1.2002. 
* Nick Gevers: Our Man In Ambergris: An Interview With Jeff Vandermeer . The SF Site, toukokuu 2002. 
* Keith Brooke: City of Saints and Madmen. Infinity plus 16.3.2002. 
* Allen B. Ruch: City of Saints and Madmen . The Modern World 13.8.2003. 
* Martin Lewis: City of Saints and Madmen . The SF Site 2004. 
* Stuart Carter: City of Saints and Madmen. Infinity plus 11.7.2005. 
* Jakob Schmidt: City of Saints and Madmen . The SF Site 2006. 
* Science Fiction and the City: An Interview with Jeff VanderMeer. Bldgblog 2006. 
* James M. Toburen: City of Saints and Madmen. The James Review 18.1.2010.
Indonesianbulbulit

**Indonesianbulbulit** (*Ixos*) on bulbulien heimoon kuuluva varpuslintusuku. Indonesianbulbulien sukuun kuuluu BirdLifen mukaan neljä lajia. Toisissa lähteissä saattaa olla eri määrä sukuun kuuluvia lajeja.

## Lajit
* Malakanviirubulbuli *Ixos malaccensis*
* Nikobaarienbulbuli *Ixos nicobariensis*
* Sumatranoliivibulbuli *Ixos virescens*
* Vuoriviirubulbuli *Ixos mcclellandii*

## Lähteet

## Aiheesta muualla
*ITIS: Ixos
Monopoly City Streets

**Monopoly City Streets** oli *[[Monopoly|Monopolyyn]]* perustunut verkkopeli. Sitä pelattiin oikean maailman kaduilla Google Mapsin ja OpenStreetMapin avulla. Pelin kehitti Tribal DDB, Hasbron digitaalisen puolen edustusyhtiö. Projektissa oli mukana myös Google. Peli käynnistettiin 9. syyskuuta 2009 ja se lopetettiin 9. joulukuuta 2009.

## Yleistä
Monopoly City Streets -pelaajat aloittavat 3 miljoonasta virtuaalisesta dollarista ja he voivat ostaa oikean maailman rakennuksia kuten hotelleja, taloja, jalkapallostadioneita, linnoja ja pilvenpiirtäjiä. Pelaajat maksavat rakennuksien vuokraa joka päivä, alkaen talosta maksettavasta 50:stä aina pilvenpiirtäjän 100 miljoonaan dollariin asti.

Pelaajat voivat ostaa, myydä, ja neuvotella hinnoista muiden pelaajien kanssa. *Monopoly Chance Cards* -nimisiä kortteja annetaan pelaajille satunnaisesti, ja niillä on mahdollista sabotoida toisten pelaajien peliä rakentamalla hasardeja toisten pelaajien kaduille. Myös bonusrakennuksia, kuten puistoja, kouluja, vesitorneja ja tuulipuistoja, voidaan rakentaa. Pelaajat saavat näitä rakennuksia mahdollisuuskorttien avulla.

## Aiheesta muualla

* Monopoly City Streets -pelin verkkosivut
Suursarjan kausi 1932

**Pesäpallon SM-sarjassa 1932** pelattiin kahdessa maantieteellisessä lohkossa. Lohkojen voittajat kohtasivat finaalissa, jonka voitti Lahden Mailaveikot. Suursarjan liukkain etenijä oli Riihimäen Klaus Karvonen 15 tuodulla juoksullaan.
Sarjan järjestelyistä vastasi ensimmäistä kertaa lokakuussa 1931 perustettu Pesäpalloliitto, joka jatkoi SVUL:n pesäpallojaoston toimintaa. Ensimmäinen Arvo-ottelu näki päivänvalonsa 29.5. kun hallitseva Suomen Mestari (1931) Lahden Mailaveikot haastoi muun Suomen joukkueen. Maajoukkue oli ylivoimainen juoksuin 3-17. Lokakuun 2. päivä pelattiin sitten Itä-Länsi -ottelu, tulos 4-11. Viikkoa myöhemmin oli vuorossa maaottelu Viro-Suomi. Suomea edustanut Helsingin Pallonlyöjät sai kiertopalkinnon "kotiin" 245 maksaneen katsojan edessä juoksuin 3-14. 

## Suursarja

### Itälohko

### Länsilohko

Suursarjasta putosivat Joensuun Palloseura ja Loimaan Palloilijat. Sarjaan nousivat Helsingin Pallonlyöjät (B-sarjan mestari) ja Enson Kisailijat.

## Loppuottelu

## Joukkueet
Normaali lyöntijärjestys, ulkopelipaikka, IL=Itä-Länsi pelaaja MS= muun Suomen joukkueessa, tuodut juoksut (*=kunniajuoksu)

### Lahden Mailaveikot

### Riihimäen Pallonlyöjät
	

### Haminan Palloilijat
	

### Pallo-Toverit
	

### Viipurin Pallonlyöjät
	

### Toijalan Palloveikot
	

### Joensuun Palloseura
	

### Loimaan Palloilijat
	

### Ei-mestaruussarjalaiset arvo-otteluissa
	

## Ansiomerkit

## Lähteet
* Pesäpalloilijan vuosikirja 1932
* http://www.mrasilainen.com/ 
* http://www.pesis.fi/@Bin/352429/msu1932.txt 

### Viitteet
Lehtimäen Jyske

**Lehtimäen Jyske** eli **LeJy** on Alajärvellä toimiva urheilun yleisseura, joka on perustettu vuonna 1929. Seuran lajeina ovat yleisurheilu, hiihto, suunnistus, jalkapallo, jääkiekko ja pesäpallo.

Lehtimäen Jyskeen kuuluisimpiin urheilijoihin kuuluvat maastohiihtäjä Juha Hauta-aho ja keihäänheittäjä Ari Mannio.

## Lähteet
Lomma

**Lomma** on taajama Lomman kunnassa, Etelä-Ruotsissa. Se sijaitsee Malmöstä pohjoiseen ja Lundista länteen Juutinrauman rannalla. Taajamassa oli vuoden 2010 lopussa 10&nbsp;837 asukasta.

Lomma on aikaisemmin ollut kauppala. Lisäksi Lomma on ollut myös kaupunki, mutta se lakkautettiin jo ennen vuoden 1862 kunnallislakien voimaanastumista. Niinpä sitä ei yleensä luetakaan Ruotsin kaupunkien joukkoon.

## Väestönkehitys

## Lähteet

## Aiheesta muualla
Eaton Corporation

**Eaton Corporation** on monialainen teollisuusyritys. Sen tuotteita ovat muiden muassa virransyöttöön liittyvät sähkölaitteet ja järjestelmät, hydrauliikkajärjestelmät ja autojen voimansiirtoon liittyvät järjestelmät.

Eaton oli vuonna 2012 maailman 99. suurin autoteollisuuden osatoimittajayritys.

Suomessa UPS-laitteita valmistava Eaton Power Quality työllisti vuonna 2020 noin 280 henkilöä.

## Katso myös
*Fuller-vaihteisto

## Lähteet

## Aiheesta muualla